الإدعاء
فيديو منتشر ونشرته عدة وسائل إعلام مصرية بينهم "صدى البلد"، يظهر فيضان شديد وانهيارات في قرية مع تعليق: "#شاهد .. انهيار سد (بوط) على النيل الأزرق في السودان، وغرق ٦٠٠ أسرة في مدينة بوط"، وتعليقات تانية بتقول: "تسريب مياه سد أثيوبيا وغرق قرى أثيوبيه بجوار السد وفيضان بالسودان محمل بالطمى الثقيل".
– الكلام ده غير صحيح، الفيديو قديم من سنة 2017، ومن دولة نيبال مش السودان أو إثيوبيا.✅✅
– الفيديو الأصلي منشور بتاريخ 14 أغسطس عام 2017، لتوثيق أحداث الفيضان اللي شهدته دولة نيبال في جنوب شرق آسيا، واللي أودى بحياة أكثر العشرات، وشرد عشرات الآلاف.✅✅
– كمان الفيديو المنتشر تم تعديله وإضافة أصوات صراخ وعويل له، في حين الفيديو الأصلي مفيهوش الكلام ده. ✅✅
– سد “بوط” في السودان انهار قبل أسبوع نتيجة هطول الأمطار الغزيرة في ولاية النيل الأزرق -جنوب شرق السودان-، ما أدى إلى تدمير 600 منزل وبدء عملية نزوح كبيرة. وزارة الرى والموارد المائية – السودان
– مصر أرسلت، قبل أيام، خطاب إلى جنوب أفريقيا، بصفتها الرئيس الحالي للاتحاد الأفريقي، للتأكيد على رفضها القرار الأحادي اللي قامت بيه إثيوبيا بملئ المرحلة الأولى من سد النهضة في 22 يوليو الماضي، وعلقت اجتماعات التفاوض مع إثيوبيا لإجراء “مشاورات داخلية” بعد تقديم إثيوبيا مسودة اتفاق مخالفة لما تم الاتفاق عليه خلال قمة هيئة مكتب الاتحاد الإفريقي.